钦定古今图书集成/方舆汇编/职方典/第1507卷 > 蒙化府城池考 府志
## 钦定古今图书集成/方舆汇编/职方典/第1507卷 > 蒙化府城池考 府志

蒙化府城池　，明洪武二十三年建，围四里三分，计九百三十七丈，高二丈三尺二寸，厚二丈。砖垛石墙，垛头一千二百七十七，垛眼四百三十。北门环以月城，上建谯楼四座，东忠武，南迎薰，西威远，北拱辰。北楼三层。指挥范兴、董成，备极坚固。

皇清顺治五年，守道熊启宇、知府彭翮健改建减去。

一层，南楼二层，更鼓在焉，今圮。康熙二十六年，同知陈文成、土知府左世瑞重建城铺二十四座。今圮。城中驰道阔三丈，池深一丈，阔三丈；池内驰道，阔三丈。康熙三十年秋，霪雨，城崩。三十三年，顺宁府知府徐欐署蒙化府印，捐修。三十四年，西城倾圮池壅塞，同知蒋旭捐俸修濬。今屹然如故。按《通志》：四门，东曰忠武，南曰“开明” ，西曰“镇彝” ，北曰“润泽。”

皇清康熙二十八年，同知陈文成重修